Arvydas Gaičiūnas (1943)

Arvydas Gaičiūnas (g. 1943 m. balandžio 25 d. Kapčiamiestyje) – cirko artistas, režisierius, sportininkas – akrobatikos sporto meistras.

Biografija 
Išsilavinimas – aukštasis:
 1958 m. baigė Kybartų vidurinę mokyklą;
 1983 m. baigė studijas Maskvos universiteto Ekonomikos fakultete (neakivaizdiniu būdu).

Karjera cirke 
1960 m. Arvydas Gaičiūnas pradėjo dirbti akrobatu kartu su partneriu Vytautu Kazlausku, Lietuviškojo cirko koletyve, kuris buvo įsteigtas Vilniuje. Vėliau baigęs režisūros kursus, Arvydas dirbo cirko režisieriumi. Nuo 1983 m. penkerius metus ėjo Maskvos cirko „Jantarj“ („Gintaras“) direktoriaus pareigas, gyveno Maskvoje.

Lietuvai atgavus nepriklausomybę, A. Gaičiūnas grįžo į Lietuvą. Čia įkūrė privačią cirko įmonę. Su ja gastroliavo įvairiuose Lietuvos miestuose, taip pat Vokietijoje, Prancūzijoje, Japonijoje, Indijoje ir kitose šalyse.

Šeima 
A. Gaičiūno šeima – viena iš cirko dinastijų. Tėvas Antanas Gaičiūnas artisto karjerą pradėjo tarpukariu, privačioje cirko trupėje „Oktavija“. Šiuo metu Arvydo vaikai Arvydas ir Diana Gaičiūnai taip pat tęsia šeimos tradicijas ir dirba magijos teatre „DiArchy“.

Gaičiūnas (vyresnysis), Arvydas
Gaičiūnas (vyresnysis), Arvydas
Gaičiūnas (vyresnysis), Arvydas
Gaičiūnas (vyresnysis), Arvydas